**Cēsu 1.pamatskola**

**pašnovērtējuma ziņojums**

Cēsis,

|  |  |
| --- | --- |
| (vieta, datums) |  |

SASKAŅOTS

|  |  |  |
| --- | --- | --- |
| Cēsu novada domes priekšsēdētāja vietnieks | | |
| (dokumenta saskaņotāja pilns amata nosaukums) | | |
|  |  | Atis Egliņš – Eglītis |
| (paraksts)\* |  | (vārds, uzvārds) |

1. **Izglītības iestādes darbības pamatmērķi un prioritātes**
   1. Izglītības iestādes misija – *Veidot izziņas procesus veicinošu mācību vidi, kura sniedz atbalstu katra skolēna personības līdzsvarotai attīstībai*.
   2. Izglītības iestādes vīzija par izglītojamo – *Atbildīgs, mērķtiecīgs, pašdisciplinēts, zinātkārs, dzīvespriecīgs, fiziski aktīvs, radošs, atvērts pasaulei un nākotnes izaicinājumiem, lepns par iegūtajām zināšanām un apgūtajām prasmēm, apzinās sevi, savas vēlmes un intereses, veido cieņpilnas attiecības ar citiem cilvēkiem, brīvi jūtas auditorijas priekšā, parāda sevi gan dziedot, gan spēlējot mūzikas instrumentu*.
   3. Izglītības iestādes vērtības cilvēkcentrētā veidā – *Cilvēks. Sadarbība. Radošums. Drošība.*
   4. 2023./2024. mācību gada darba prioritātes un sasniegtie rezultāti

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1  Mācību sasniegumu vērtēšanas procesa pilnveidošana un īstenošana | a) kvalitatīvi  Ir izveidota un tiek īstenota visām iesaistītajām pusēm skaidra vērtēšanas sistēma, kas nodrošina atgriezenisko saiti par izglītojamā tā brīža sniegumu attiecībā pret plānotajiem sasniedzamajiem rezultātiem un ļauj nodrošināt nepieciešamo atbalstu mācīšanās uzlabošanā | Sasniegts.  Pedagogi vērtē izglītojamo mācību sasniegumus, balstoties uz izglītības iestādē izstrādāto mācību sasniegumu vērtēšanas kārtību. Ar to ir iepazīstinātas un izprot visas iesaistītās mērķgrupas. Pirms summatīvi vērtējamā pārbaudes darba tiek veikta formatīvā vērtēšana, kas sniedz informāciju par izglītojamā tā brīža sniegumu attiecībā pret plānotajiem sasniedzamajiem rezultātiem. |
|  | b) kvantitatīvi  Visi skolotāji veic summatīvo pārbaudes darbu plānošanu, izvērtējot izglītojamam sasniedzamo rezultātu kopumu un pakāpeniski ieviešot jēgpilnas formatīvās vērtēšanas īstenošanu mācību procesa laikā | Sasniegts.  Ir izveidots koplietošanas dokuments, kurā skolotāji veic formatīvās vērtēšanas plānošanu, lai mērķtiecīgi palīdzētu skolēniem sagatavoties summatīvajiem pārbaudes darbiem. Skolotāji ir izstrādājuši pārbaudes darbus un dalījušies pieredzē ar to, kā tajos tiek iekļauti visu kognitīvās darbības līmeņu uzdevumi. |
| Nr.2  Aktīva un atbildīga skolēnu iesaiste mācību procesā, sabiedriskajā dzīvē un kultūrvides veidošanā, akcentējot karjeras izglītības jautājumus | 1. kvalitatīvi   Izglītojamie aktīvi iesaistās mācību procesā, muzikālo kolektīvu darbībā, skolas pasākumos, pilnveido prasmi izvirzīt sasniedzamo rezultātu un sniegt atgriezenisko saiti, attīsta prasmes savu interešu, spēju un iespēju samērošanā, karjeras mērķu izvirzīšanā, tādējādi veicinot pilsonisko līdzdalību un proaktivitāti | Izpildīts.  Visās klasēs ir notikuši karjeras izglītības pasākumi – vecāku viesošanās klasēs karjeras nedēļas laikā, ekskursijas uz vecāku darbavietām, skolas karjeras konsultanta organizētas nodarbības, 8.-9.klašu skolēnu veikta karjeras izpēte.  Tikai 2,6% no visiem skolēniem ir noteikti papildus mācību pasākumi vasarā.  Skolēni aktīvi darbojas skolas muzikālajos kolektīvos, piedalās skolas pasākumos.  Stundu vērojumi liecina, ka skolēniem tiek dota iespēja mācīties izvirzīt sasniedzamo rezultātu un sniegt atgriezenisko saiti par paveikto. |
|  | b) kvantitatīvi   * Vismaz 85 % izglītojamo piedalās skolas muzikālajos kolektīvos * Pēc izglītojamo iniciatīvas tiek izplānoti un realizēti pasākumi izglītības iestādē (vismaz viens pasākums semestrī) | Izpildīts.  \*Vairāk nekā 90% izglītojamo ir iesaistījušies skolas muzikālajos kolektīvos (kori, pūtēju orķestris, vokālais ansamblis, instrumentālie ansambļi).  \*Mācību gada laikā izglītojamie ir sagatavojuši un realizējuši pasākumu skolotāju dienā, 2 diskotēkas vecāko klašu skolēniem, 1 diskotēku pēc ģimenes dienas koncerta visām ģimenēm, pēdējā zvana un izlaiduma pasākumus, informējuši par skolas e-ko padomes aktualitātēm jaunāko klašu skolēnus. |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2024./2025. mācību gadā

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1  Izglītojamo lasītprasmes un tekstpratības attīstīšana visos mācību priekšmetos | a) kvalitatīvi  Pedagogi sadarbojas, plānojot mācību procesu un pasākumus izglītojamo lasītprasmes un tekstpratības attīstīšanai. Tiek izstrādāti pārbaudes darbi, kuros tiek iekļauti visu kognitīvās darbības līmeņu uzdevumi, tostarp tādi, kas balstās uz lasītprasmi un tekstpratību. |  |
|  | b) kvantitatīvi  Pārbaudes darbu analīze rāda, ka ir uzlabojies izglītojamo sniegums uzdevumos, kuri pārbauda izglītojamo lasītprasmi un tekstpratību. |  |
| Nr.2  Stiprināt izglītojamo iesaisti Dziesmu svētku tradīciju saglabāšanā un latviešu tautas kultūras vērtību izzināšanā | a) kvalitatīvi  Skolas muzikālie kolektīvi – zēnu koris, meiteņu koris un pūtēju orķestris sasniedz augstus rezultātus dziesmu svētku skatēs. |  |
|  | 1. kvantitatīvi   Skolā ir notikuši pasākumi, kuri veicina izglītojamo interesi par latviešu tautas kultūras vērtībām un iesaisti Dziesmu svētku tradīciju saglabāšanā  Visi koncertējošie kolektīvi piedalās dziesmu svētku skatēs, dziesmu svētkos. |  |

1. **Kritēriju izvērtējums**
   1. Kritērija “Mācīšana un mācīšanās” stiprās puses un turpmākās attīstības vajadzības

|  |  |
| --- | --- |
| *Stiprās puses* | *Turpmākās attīstības vajadzības* |
| Pedagogiem ir vienota izpratne par efektīvu mācību stundu | Iekļaut, pilnveidot un dažādot atgriezeniskās saites sniegšanu ikdienas izglītības procesā, plašāk iesaistot izglītojamos pašvērtēšanas un savstarpējas vērtēšanas procesā |
| Pedagogi vērtē izglītojamo mācību sasniegumus, balstoties uz izglītības iestādē izstrādāto mācību sasniegumu vērtēšanas kārtību. | Veidot izpratni izglītojamiem par formatīvās vērtēšanas lomu mācību mērķu sasniegšanā. |
| Izglītības iestādei ir veiksmīga pieredze izglītības procesa individualizācijas, diferenciācijas un personalizācijas nodrošināšanā (divi pedagogi klasē, izglītojamo dalīšana grupās fizikā/ķīmijā) | Iepazīties ar citu izglītības iestāžu pieredzi |

|  |  |  |  |
| --- | --- | --- | --- |
| **N.p.k.** | **Rezultatīvā rādītāja nosaukums** | **Stiprās puses** | **Turpmākās attīstības vajadzības** |
| *1.1.1.* | *Izglītības iestādes izveidotā sistēma datu ieguvei par mācīšanas un mācīšanās kvalitāti un tās pilnveidei* | * Izglītības iestādes vadība katru semestri veic mācību stundu vērošanu ne mazāk kā 50% pedagogu. * Izstrādāta mācību stundu vērošanas lapa, to izmanto izglītības iestādes vadība un pedagogi. * Ir izveidots koplietošanas dokuments, kurā tiek apkopoti mācību stundu vērošanā iegūtie dati. Mācību stundu vērošanā iegūto datu analīzes rezultāti tiek izmantoti pedagogiem nepieciešamā metodiskā atbalsta nodrošināšanā un tālākizglītības plānošanā. | * Pedagogu profesionālās darbības pilnveidošana, izmantojot savstarpējo stundu vērošanu un analīzi ar mērķi caurviju prasmju mācīšanas pieredzes uzkrāšanai un dažādu skolotāja darbību ietekmes uz skolēna mācīšanās kvalitāti izvērtēšanai, sākotnēji izmantojot iestādes iekšējos resursus, savstarpējo pieredzes apmaiņu un mācīšanos sadarbības grupās |
| *1.1.2.* | *Izglītības procesa plānošanas un īstenošanas efektivitāte un kvalitāte* | * Ir izveidots koplietošanas dokuments, kurā pedagogi plāno katra temata formatīvās vērtēšanas darbus, norādot galvenos sasniedzamos rezultātus;   Mācību stundu vērojumi liecina, ka:   * pedagogiem ir vienota izpratne par efektīvu mācību stundu: * mācību stundās tiek izmantotas dažādas mācību stundu struktūras un mācību metodes, piedāvāti jēgpilni uzdevumi, kuri mērķtiecīgi virza uz mācību stundas sasniedzamo rezultātu | * Iekļaut, pilnveidot un dažādot atgriezeniskās saites sniegšanu ikdienas izglītības procesā, plašāk iesaistot izglītojamos pašvērtēšanas un savstarpējas vērtēšanas procesā. |
| *1.1.3.* | *Izglītības procesa diferenciācija, individualizācija un personalizācija* | * Sākumskolā latviešu valodā un solfedžo vienlaicīgi klasē strādā 2 pedagogi, kas nodrošina iespēju veiksmīgāk īstenot mācību procesa diferenciāciju, individualizāciju un personalizāciju; * Izglītojamie tiek dalīti grupās fizikas un ķīmijas mācību priekšmeta apgūšanai, apvienojot grupās izglītojamos ar vienāda līmeņa spējām, tādējādi nodrošinot mācību procesu atbilstošu izglītojamo grupas spējām, motivācijai un talantiem. | * Īstenot pedagogu sadarbību mācību un audzināšanas procesa plānošanā un realizēšanā, nodrošinot tā atbilstību izglītojamo spējām, vajadzībām un interesēm |
| *1.1.4.* | *Izglītības procesa īstenošanas kvalitāte attālinātajās mācībās* | * Izglītības iestādē ir izstrādāta sistēma attālināto mācību īstenošanai, kuru, nepieciešamības gadījumā, izglītības iestādes pedagogi ir gatavi īstenot. |  |
| *1.1.5.* | *Mācību sasniegumu vērtēšanas kārtība* | * Pedagogi vērtē izglītojamo mācību sasniegumus, balstoties uz izglītības iestādē izstrādāto mācību sasniegumu vērtēšanas kārtību. * Ar mācību sasniegumu vērtēšanas kārtību ir iepazīstinātas un izprot visas iesaistītās mērķgrupas. * Vairums pedagogu izprot un ievēro mācību sasniegumu vērtēšanas kārtībā noteikto, to apliecina ieraksti žurnālā E-klase,; * Izveidots koplietošanas dokuments mērķtiecīgai formatīvās vērtēšanas plānošanai katrā mācību priekšmetā, katras mācību priekšmeta tēmas ietvaros, lai nodrošinātu izglītojamajiem atgriezenisko saiti par tā brīža sniegumu attiecībā pret plānotajiem sasniedzamajiem rezultātiem. | * Ieviešot jauno vērtēšanas sistēmu, turpināt pilnveidot izveidoto sistēmu formatīvās vērtēšanas plānošanai |
| *1.1.6.* | *Izglītības iestādes individualizēta un /vai personalizēta atbalsta sniegšana izglītojamiem* | * Pedagogi identificē izglītojamos, kuriem ir nepieciešams individuāls atbalsts, sadarbojas ar klases audzinātāju, atbalsta personālu, izglītības iestādes vadību. * Regulāri tiek izvērtēta sniegto atbalsta pasākumu efektivitāte un pilnveidota atbalsta sistēma. * Tiek organizēts Labbūtības aplis, lai pārliecinātos par izglītojamā labjušanos izglītības iestādē un klasē, sekmētu viņa izglītības procesu. * Ir izstrādāta izaugsmes karte, lai motivētu izglītojamos pievērsties mācību procesam. | * Turpināt pilnveidot sistēmu pedagogu palīgu resursu izmantošanā atbalsta sniegšanai un izglītojamo individuālo sasniegumu veicināšanā, nodrošinot pozitīvu mācību sasniegumu izaugsmi. |

***2-3 galvenie apkopotie secinājumi par visu kritēriju turpmākajam darbam***

*1) Izvērtējot stundu vērošanā un akreditācijas komisijas ziņojumā iegūto informāciju, nepieciešams sniegt metodisko atbalstu pedagogiem kā ieviest pašvadītas mācīšanās principus un paņēmienus visos klašu līmeņos.*

*2)Veicināt mērķtiecīgu pedagogu sadarbību mazās grupās atbilstoši jomām, lai nodrošinātu savstarpēju atbalstu mācību sasniegumu vērtēšanas plānošanai (atbilstoši jaunajai vērtēšanas kārtībai).*

* 1. Kritērija “Drošība un psiholoģiskā labklājība” stiprās puses un turpmākās attīstības vajadzības

|  |  |
| --- | --- |
| *Stiprās puses* | *Turpmākās attīstības vajadzības* |
| Izglītības iestādē ir noslēgusi sadarbības memorandu ar projektu #Neklusē par projekta materiālu izmantošanu fiziskās un emocionālās vardarbības mazināšanai skolā | Iesaistīties aktivitātēs, kas veicina fiziskās un emocionālās vardarbības mazināšanu.  Izmantot un iedzīvināt praksē Veselības ministrijas un jomas speciālistu izstrādātās ņirgāšanās izplatības vadlīnijas. |
| Izglītības iestāde izmanto platformu EMU:Skola izglītojamo emocionālās pašsajūtas un vajadzību noskaidrošanai. |  |
| Atbilstoši ārējiem normatīvo dokumentu izmaiņām, aktualizēti skolas iekšējās kārtības noteikumi. |  |

|  |  |  |  |
| --- | --- | --- | --- |
| NPK | Rezultatīvā rādītāja nosaukums | Stiprās puses | Turpmākās attīstības vajadzības |
| 3.2.1. | *Izglītības iestādes darbs, iegūstot informāciju un datus par izglītojamo, vecāku un personāla drošību un psiholoģisko labklājību;* | * Reizi semestrī tiek veiktas izglītojamo un vecāku anketēšanas sistēmā EMU:Skola, kas ļauj sekot izglītojamo psiholoģiskajai labklājībai. * Reizi mācību gadā tiek organizēts Labbūtības aplis, lai pārliecinātos par izglītojamā labjušanos izglītības iestādē un klasē. * Reizi mācību gadā tiek organizētas individuālās sarunas ar darbiniekiem. | * Organizēt regulāras izglītības iestādes vadības klātienes sarunas ar dažādām mērķgrupām, lai iegūtu informāciju par drošību un psiholoģisko labklājību izglītības iestādē. |
| 3.2.2. | *Izglītības iestādes iekšējās kārtības un drošības noteikumu ievērošana;* | * Ir izstrādāti iekšējās kārtības un drošības noteikumi, ar kuriem tiek iepazīstinātas visas iesaistītās puses. * Izglītības iestādes padome, skolēnu pašpārvalde un pedagoģiskā padome ar priekšlikumiem iesaistās noteikumu izstrādāšanā. | * Sadarbojoties visām iesaistītajām pusēm, pilnveidot skolas iekšējās kārtības noteikumus, lai regulētu jautājumus, kas saitīti ar mobilo telefonu lietošanu izglītības iestādē. |
| 3.2.3. | *Izglītības iestādes fiziskā drošība un ar to saistīto risku identificēšana un novēršana;* | * Ir izstrādāta sistēma kā sekot līdzi un kā rīkoties fiziskās drošības apdraudējumu gadījumos. | * Sadarbojoties ar atbildīgajām institūcijām, organizēt nodarbības izglītojamiem. |
| 3.2.4. | *Emocionālā drošība izglītības iestādē un ar to saistīto risku novēršana;* | * Ar emocionālās drošības jautājumiem tiek iepazīstināti skolēni, vecāki un darbinieki. * Ar dažādiem rīkiem (aptaujas, Labbūtības aplis, Emu:Skola), tiek sekots emocionālajai drošībai izglītības iestādē. | * Iepazīstināt pedagogus un izglītojamo vecākus ar jaunākajiem atbalsta materiāliem emocionālās drošības jautājumos. |
| 3.2.5. | *Izglītības iestādes personāla un izglītojamo labizjūta.* | * Izglītības iestādei ir stipras tradīcijas, kuras veicina piederību skolai. * Izglītojamie, vecāki un darbinieki aktīvi iesaistās izglītības iestādes pasākumu organizēšanā un īstenošanā. | * Organizēt un atbalstīt pasākumus, kas veicinātu piederības sajūtu izglītības iestādei. |

* 1. Kritērija “Vadības profesionālās darbība” stiprās puses un turpmākās attīstības vajadzības.

|  |  |
| --- | --- |
| *Stiprās puses* | *Turpmākās attīstības vajadzības* |
| Vadītājas profesionālā kompetence iekšējo normatīvo dokumentu izstrādāšanā. | Pilnveidot vadītāja profesionālo kompetenci jautājumos, kas saistīti ar izglītības iestādes digitālās transformācijas plānošanu un īstenošanu |
| Pieredze darbojoties izglītības satura izstrādē, pedagogu tālākizglītības kursu vadīšanā un izstrādāšanā. |  |
| Kompetenču pieejas mācību satura un veiksmīga mācīšanās organizācijā principu ieviešana izglītības iestādē. |  |

|  |  |  |  |
| --- | --- | --- | --- |
| **N.p.k.** | **Rezultatīvā rādītāja nosaukums** | **Stiprās puses** | **Turpmākās attīstības vajadzības** |
| *11.1.* | *Izglītības iestādes vadītāja zināšanas, izpratne par izglītības iestādes darbības tiesiskumu, prasme izstrādāt un atjaunot tiesību aktus* | * Vadītājai ir nepieciešamā profesionālā kompetence, lai varētu izstrādāt iekšējos normatīvos aktus, veikt to regulāru atjaunošanu, nodrošinot iestādes darbības tiesiskumu. | * Sekot līdz izmaiņām ārējos normatīvajos dokumentos, lai nodrošinātu izglītības iestādes darbības tiesiskumu. |
| *11.2.* | *Izglītības iestādes vadītāja zināšanas par līderības stratēģijām un taktikām, prasme pieņemt lēmumus un uzņemties atbildību* | * Ir izveidota efektīva un stabila izglītības iestādes vadības komanda (vadītāja, vadītājas vietnieces, metodiskā darba koordinatore, mācību jomu vadītājas), kas nodrošina sekmīgu izglītības iestādes izaugsmi, ikgadējo un ikdienas darba pārraudzību.; * Vadītāja spēj pieņemt lēmumus un uzņemas atbildību par tiem. | * Apmeklēt tālākizglītības kursus, lai papildinātu zināšanas par līderības stratēģijām un taktikām |
| *11.3.* | *Izglītības iestādes vadītāja komunikācija* | * Vadītājai ir pieredze komunicēt dažādās auditorijās, kas iegūta vairāk nekā 20 gadu pieredzē vadot pedagogu tālākizglītības kursus un piedaloties projektos. |  |
| *11.4.* | *Izglītības iestādes vadītāja kompetence sniegt un saņemt atgriezenisko saiti, veidojot mācīšanās organizācijā kultūru izglītības iestādē* | * Veiksmīgi notiek pāreja uz skolas kā mācīšanās organizācijas darbības pamatprincipu ieviešanu pārvaldībā. * Vadītājai ir nepieciešamās zināšanas un prasmes profesionālas uz izaugsmi vērstas atgriezeniskās saites sniegšanai. | * Organizēt sarunas ar katru darbinieku vismaz reizi semestrī. |
| *11.5.* | *Izglītības iestādes vadītāja ētiskums* | * Vadītājas darbība ir augsti ētiska, tā atklāj vārdu un darbu saskaņu un respektē iestādes definētās vērtības. |  |
| *11.6.* | *Izglītības iestādes vadītāja izpratne par izglītības attīstības, tostarp izglītības kvalitātes, un/vai nozares politikas mērķiem un sasniedzamajiem rezultātiem* | * Izglītības iestādes darbā tiek ņemti vērā valstī noteiktie izglītības politikas plānošanas dokumenti. * Tiek popularizēts savā izglītības iestādes paveiktais kā labas prakses piemērs (Ropažu novada sākumskolas, Blomes pamatskolas, Viļānu vidusskolas pedagogiem) | * Izglītības iestādes pieredzes popularizēšana gan novadā, gan arī valsts mērogā. |
| *11.7.* | *Izglītības iestādes vadītāja profesionālā kompetence audzināšanas, mācīšanas un mācīšanās jautājumos* | * Vadītājai ir plašas zināšanas un izpratne par audzināšanas, mācīšanas un mācīšanās jautājumiem, kā arī vispusīgas zināšanas par pedagoģijas, skolvadības un pārvaldības aktualitātēm, darbojas arī kā pieaugušo izglītotāja pedagogu profesionālās kompetences pilnveides kursos. |  |

***2-3 galvenie apkopotie secinājumi par visu kritēriju turpmākajam darbam***

1. *Nepieciešams turpināt veiksmīgi uzsākto darbu pie kompetenču pieejas mācību satura un mācīšanās organizācijas principu ieviešanas izglītības iestādē.*
2. *Turpināt paaugstināt izglītības iestādes vadītājas profesionālo kompetenci līderībā un pārmaiņu vadībā.*
3. **Informācija par lielākajiem īstenotajiem projektiem par 2023./2024. mācību gadā**
   1. Projekts “Atkritumi kā resursi Latvijā – Reģionālās ilgtspējas un aprites veicināšana, ieviešot atkritumu kā resursu izmantošanas koncepciju”.

* īstenotas aktivitātes par aprites ekonomiku, izmantojot projektā izstrādātos materiālus - nodarbību plānus "No atkritumiem uz resursiem", metodisko materiālu "7 soļi ceļā uz atbildīgu resursu patēriņu" un atkritumu audita mājaslapu;
* izglītojamie iesaistīti pasākumu plānošanā un īstenošanā, kas pievērš uzmanību un veicina izpratni par vides aizsardzības pasākumu nozīmi, kā arī plašāku skolas un sabiedrības izpratni par aprites ekonomiku un ar to saistītajiem principi;
  1. “Vides izglītības fonds” īstenotā programma Jaunie vides reportieri, misija “Bioreģions”
* iespēja izpētīt bioreģiona vides aizsardzības izaicinājumus un labo praksi, domāt risinājumus un par to komandās veidot rakstus, foto vai video stāstus.
* pilnveido gan savas zināšanas, prasmes, gan kopumā palīdzēs plašāk popularizēt bioreģiona nozīmi sabiedrībai

1. **Informācija par institūcijām t.sk. augstskolām, organizācijām, biedrībām, u.c., ar kurām noslēgti sadarbības līgumi** 
   1. Izglītības iestāde ir noslēgusi sadarbības līgumu ar Vides izglītības fondu par sadarbību projekta “Atkritumi kā resursi Latvijā – Reģionālās ilgtspējas un aprites veicināšana, ieviešot atkritumu kā resursu izmantošanas koncepciju” (LIFE Waste To Resources IP, LIFE20 IPE/LV/000014) aktivitāšu īstenošanā. Sadarbības līgums noslēgts līdz 2026.gada 31.decembrim.
   2. Parakstīts sadarbības memorands ar sociālo projektu #Neklusē, kura mērķis ir mazināt fizisko un emocionālo vardarbību skolā.
   3. Noslēgts sadarbības līgums ar Latvijas Universitāti par sadarbību topošo skolotāju sagatavošanā pirmā līmeņa profesionālās augstākās izglītības studiju programmā “Pirmsskolas skolotājs” un/vai profesionālā bakalaura studiju programmā “Sākumizglītības skolotājs” un/ vai “Skolotājs”, radot apstākļus skolotāju prakses vietas nodrošināšanai un organizēšanas procesu īstenošanai un prakses uzdevumu apguvei.
2. **Informācija, kura atklāj 2023./2024. mācību gadā, *audzināšanas* darba prioritātes (bērncentrētas, domājot par izglītojamā personības attīstību) un sasniegtos rezultātus:**
   1. Prioritātes (bērncentrētas, domājot par izglītojamā personību).  
      **Veicināt izglītojamo emocionālo labbūtību skolā**
   2. 2-3 teikumi par galvenajiem secinājumiem pēc mācību gada izvērtēšanas.

* Izmantojot digitālo atbalsta rīku EMU:Skola, tika sekots skolēnu emocionālajām vajadzībām skolā un sniegts nepieciešamais atbalsts.
* Iesaistoties sociālajā projektā #Neklusē, veicināta izglītojamo sociāli emocionālo prasmju attīstība un mazinātas vienaudžu savstarpējās vardarbības izpausmes izglītības iestādē.
* Īstenoti sadarbības pasākumi ar izglītojamiem un viņu vecākiem (karjeras dienas, atbalsts skolas pasākumu organizēšanā, ballīte visai ģimenei Cēsu radošajā un digitālajā kvartālā Rainis).
* Izglītojamiem sniegta iespēja veidot aktīvu dzīves pozīciju, iesaistoties pasākumos, kas veicina sabiedrības un vides ilgtspēju.

**Citi sasniegumi**

* 1. Jebkādi citi sasniegumi, par kuriem vēlas informēt izglītības iestāde (galvenie secinājumi par izglītības iestādei svarīgo, specifisko).
* Izglītojamie ieguvuši godalgotas vietas Cēsu novada angļu valodas, bioloģijas, vēstures, matemātikas, fizikas, ķīmijas, latviešu valodas un literatūras olimpiādēs.
* Austākās pakāpes diplomi 5.-9.klašu meiteņu korim Cantando Cēsu novada un Vidzemes koru skatē, I pakāpes diploms 2.-6.klašu zēnu korim Cēsu novada koru skatē, I pakāpes diploms skolas pūtēju orķestrim Latgales un Vidzemes pūtēju orķestra skatē, I pakāpes diplomi 9.klašu vokālam ansamblim Cēsu novada un Vidzemes vokālo ansambļu skatēs, II pakāpe 1.klašu deju kolektīvam Cēsu novada skatē.
* Augsti rezultāti Cēsu novada un Vidzemes novada skolēnu skatuves runas konkursos (Cēsu novadā 6 augstākās pakāpes, 14 pirmās pakāpes, 1 otrās pakāpes diplomi, Vidzemes novadā – 3 austākās pakāpes, 2 pirmās pakāpes diplomi).
* Iegūtas godalgotas vietas 15 starptautiska un Latvijas mēroga instrumentālistu konkursos.
  1. Izglītības iestādes informācija par galvenajiem secinājumiem:
     1. pēc izglītojamo snieguma izvērtējuma valsts pārbaudes darbos par 2023./2024. mācību gadu:  
          
        Analizējot izglītojamo sniegumu valsts pārbaudes darbos par 2023./2024.m.g. secinām, ka visos CE izglītojamo vidējie rezultāti ir augstāki nekā vidēji valstī – matemātikā par 3,3%, angļu valodā – par 15,8%, bet latviešu valodā – 12,6%. Pieaudzis izglītojamo skaits, kuru vērtējumi ir no 80%-100% - latviešu valodā tie ir 24%, bet angļu valodā – 57% izglītojamo. Matemātikā šādu līmeni ir sasnieguši tikai 5% izglītojamo, tādēļ nepieciešams veidot uzdevumu komplektus, lai attīstītu izglītojamo prasmes risināt kompleksus uzdevumus (eksāmena 2.daļas uzdevumi).
     2. par sasniegumiem valsts pārbaudes darbos pēdējo trīs gadu laikā.

Pēdējos trijos mācību gados izglītības iestāde ir sasniegusi izvirzīto izglītības kvalitātes mērķi - valsts pārbaudes darbos izglītojamo snieguma vidējie rezultāti ir augstāki vai atbilst valsts vidējam rādītājam valsts pārbaudes darbos.

* 2021./2022.m.g. - izglītojamo vidējie statistiskie sasniegumi valsts pārbaudes darbos vispārējās pamatizglītības programmas apguves noslēgumā 9.klasē attiecībā pret vidējiem valsts rezultātiem ir augstāki angļu valodā (**83,30%/**74,19%, vidējais 7,38), krievu valodā (**95%**/82,86%, vidējais 10), matemātikā (**52,55%/**51,54%, vidējais 6,43) un Latvijas vēsturē (**69,9%/**61,61%, vidējais 6,22), bet zemāki latviešu valodā (**62,70%/**65,49%, vidējais 6,5).
* 2022./2023.m.g. – izglītojamo vidējie statistiskie sasniegumi valsts pārbaudes darbos vispārējās pamatizglītības programmas apguves noslēgumā 9.klasē attiecībā pret vidējiem valsts rezultātiem ir augstāki visos centralizētajos eksāmenos - angļu valodā (81,50%/67%, vidējais ikdienas mācību darbā 7,33), matemātikā (53,63%/51,54%, vidējais 6,33), latviešu valodā (66,79%/58%, vidējais 6,04).
* 2023./2024.m.g. – izglītojamo vidējie statistiskie sasniegumi valsts pārbaudes darbos vispārējās pamatizglītības programmas apguves noslēgumā 9.klasē attiecībā pret vidējiem valsts rezultātiem ir augstāki visos centralizētajos eksāmenos - angļu valodā (**79,6%/**63,8%, vidējais ikdienas mācību darbā 7,97), matemātikā (**46,6**%/43,2%, vidējais 6,41), latviešu valodā (**71,6%/**59%, vidējais 6,62).

5.4.3. izglītojamo vidēji statistisko sasniegumu ikdienas mācību darbā atbilstība valsts pārbaudes darbu rezultātiem vai arī tiem ir atšķirības

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **N.p.k.** | **Procentuālā atšķirība** | 2021./2022.m.g. | | | 2022./2023.m.g. | | | 2023./2024.m.g. | | |
| 1. | atbilst | LV | MAT | ANG | LV | MAT | ANG | LV | MAT | ANG |
| 35%  (12) | 26%  (9) | 27%  (9) | 58%  (14) | 29%  (7) | 50%  (12) | 41%  (15) | 8%  (3) | 38%  (14) |
| 2. | +/-10% pēdējo 3 mācību gadu laikā | LV | MAT | ANG | LV | MAT | ANG | LV | MAT | ANG |
| 59% (20) | 39% (13) | 58% (19) | 42%  (10) | 21% (5) | 50%  (12) | 59% (22) | 32% (12) | 51% (19) |
| 3. | 11-30% pēdējo 3 mācību gadu laikā | LV | MAT | ANG | LV | MAT | ANG | LV | MAT | ANG |
| 6%  (2) | 35% (12) | 15% (5) | 0%  (0) | 50% (12) | 0%  (0) | 0%  (0) | 54%  (20) | 11% (4) |
| 4. | Vairāk kā 30% pēdējo 3 mācību gadu laikā | LV | MAT | LV | LV | MAT | ANG | LV | MAT | ANG |
| 0% (0) | 0% (0) | 0% (0) | 0% (0) | 0% (0) | 0% (0) | 0% (0) | 5% (2) | 0% (0) |

Komentāri. Analizējot eksāmenu rezultātus, redzam, ka, mainoties matemātikas eksāmena saturam, izglītojamiem problēmas sagādā eksāmena 2.daļas uzdevumi. Nepieciešams turpmāk uzmanību pievērst kompleksu problēmu risināšanai.

* 1. Izglītības iestādes galvenie secinājumi par izglītojamo sniegumu ikdienas mācībās.

Izglītības iestādes īstenotā sistēma labu mācību rezultātu sasniegšanai izglītojamiem ikdienas izglītības procesā (formatīvās vērtēšanas izmantošana, nepieciešamo atbalsta pasākumu un konsultāciju nodrošināšana, mācību priekšmetu pedagogu sadarbība u.c.) darbojas pārsvarā efektīvi, jo:

* vidējais statistiskais vērtējums 4.-9.klasēs kopumā ir 7,6: 40% no kopējā izglītojamo skaita 4.-9.klasēs vidējie ikdienas mācību sasniegumi statistiski summatīvajos vērtējumos sasniedz 8,0 un augstāk, 18% - 7,5 un augstāk, bet 14% -7,0 un augstāk.
* 1.-3.klasēs izglītojamo sasniedzamo vērtējumu atskaite e-klasē rāda, ka vidējais statistiskais apguves rādītājs sasniedz 83%.

1. **Izglītības iestādes dibinātāja noteiktie mērķi un uzdevumi izglītības iestādes vadītājam trīs gadiem, to ietvaros galvenais paveiktais 2023./2024.māc.g.**

|  |  |  |  |  |
| --- | --- | --- | --- | --- |
| **N.p.k.** | **Uzdevums** | **Paveiktais** | **Izpilde %** | **2024./2025. mācību gadā veicamais** |
| Nr.1 | Plānojot pedagogu sadarbību, paredzēt laiku karjeras izglītības jautājumiem un darbam jomās, lai sagatavotos pārejai uz jauno vērtēšanas sistēmu | Skolā no 2023.gada septembra ir tarificēts karjeras konsultants. Karjeras konsultants pedagogu metodiskajās pēcpusdienās ir sniedzis informāciju par karjeras izglītības jautājumiem un to iekļaušanu mācību procesā. Ir apstiprināta skolas karjeras izglītības programma.  Pedagogu metodiskajās pēcpusdienās ir notikusi pedagogu iepazīstināšana ar jauno vērtēšanas kārtību. Lai sagatavotos tās ieviešanai, izveidots koplietošanas dokuments, kurā pedagogi plāno formatīvo vērtēšanu. Notikusi pedagogu dalīšanās pieredzē, iepazīstinot kolēģus ar izstrādātajiem tematu nobeigumu pārbaudes darbiem. | 90% | Pilnveidot sistēmu karjeras izglītības jautājumu ieviešanā mācību procesā (iespējamie pasākumi, to ierakstīšana e-klasē).  Īstenot jauno vērtēšanas sistēmu, sniedzot atbalstu pedagogiem un skaidrojot to izglītojamiem un viņu vecākiem, īpaši akcentējot formatīvās vērtēšanas nozīmi mācību procesā. |
| Nr.2 | Nodrošināt mērķtiecīgu pedagogu palīgu piesaisti izglītojamiem, kuriem nepieciešams atbalsts | Izvērtējot izglītojamo atbalsta pasākumus, tiek plānota pedagogu palīgu darba slodze un tie ir piesaistīti darbā konkrētās klasēs.  Ir izstrādāta sistēma kā pedagoga palīgs sadarbojas ar mācību priekšmeta skolotāju, lai nodrošinātu mērķtiecīgu atbalstu katram izglītojamam. | 100% | Veicināt izglītojamo ar atbalsta pasākumiem vecāku sadarbību ar mācību priekšmetu skolotājiem un pedagogu palīgiem. |
| Nr.3 | Nodrošināt atbalstu pedagogiem jautājumos, kas saistīti ar mācību procesa iekšējo diferenciāciju | Pedagogu metodiskajās dienās ir notikušas nodarbības par mācību procesa diferenciācijas jautājumiem. Stundu vērojumi liecina, ka klasēs, kurās strādā divi pedagogi vai pedagogs un tā palīgs, veiksmīgāk tiek realizēta iekšējā diferenciācija. | 75% | Veicināt pedagogu sadarbību, motivējot vērot mācību stundas, daloties pieredzē par mācību procesa diferenciācijas jautājumiem. |

1. **Informācija par izglītības iestādes, izglītības programmu akreditācijā un izglītības iestādes vadītāja profesionālās darbības novērtēšanā norādīto uzdevumu izpildi ( ja attiecināms)**

|  |  |  |  |  |
| --- | --- | --- | --- | --- |
| **N.p.k.** | **Norādītais uzdevums** | **Paveiktais** | **Izpilde %** | **2024./2025. mācību gadā veicamais** |
| Nr.1 | Gatavojoties pārejai uz jauno vērtēšanas sistēmu:  1) pilnveidot pedagogu zināšanas un izpratni par formatīvo vērtēšanu, tās mērķiem un veidiem;  2) īstenot mērķtiecīgu formatīvās vērtēšanas plānošanu katrā mācību priekšmetā,  katras mācību priekšmeta tēmas ietvaros, lai nodrošinātu izglītojamajiem  atgriezenisko saiti par tā brīža sniegumu attiecībā pret plānotajiem  sasniedzamajiem rezultātiem.  Ieviešanas gaitu, paveikto un iegūtos secinājumus par 2023./2024.mācību gadu  iekļaut ikgadējā pašnovērtējuma ziņojumā. | 1. Metodiskajās pēcpusdienās ir notikušas nodarbības par formatīvo vērtēšanu, tās mērķiem un veidiem. Ieraksti e- klasē liecina, ka pirms tematu nobeiguma pārbaudes darbiem tiek veikta formatīvā vērtēšana. Mācību stundu vērošanas materiāli liecina, ka pedagogi iekļauj formatīvo vērtēšanu mācību stundas gaitā. 2. Ir izveidots koplietošanas dokuments, kurā pedagogi mācību gada laikā ir veikuši formatīvās vērtēšanas plānošanu katrā mācību priekšmetā katras tēmas ietvaros. |  | Īstenot jauno vērtēšanas sistēmu, sniedzot atbalstu pedagogiem un skaidrojot to izglītojamiem un viņu vecākiem, īpaši akcentējot formatīvās vērtēšanas nozīmi mācību procesā.  Nodrošināt nepieciešamo metodisko atbalstu pedagogiem. |

1. **Izglītības iestādes kvalitātes mērķi 2024./2025. mācību gadam**

* Izglītības iestādes dibinātāja un izglītības iestādes vadības noteiktie izglītības kvalitātes mērķi 2024./2025.māc.g., ņemot vērā informāciju un datus par 2020./2021.māc.g., 2021./2022.māc.g. 2022./2023.māc.g., (nosakāmi ne mazāk kā trīs kvalitātes rādītāji)

|  |  |  |
| --- | --- | --- |
| **N.p.k.** | **Kvalitatīvais / kvantitatīvais indikators** | **Noteiktais rādītājs / komentāri pēc nepieciešamības** |
| 1. | Izglītojamo vidējie statistiskie sasniegumi mācību gada noslēgumā |  |
| 2. | Vispārējās pamatizglītības programmā/-s | * 4.-9.klasēs – vidējais statistiskais vērtējums mācību gada noslēgumā - vismaz 7,5,   1.-3.klasēs – vidējais statistiskais apguves rādītājs mācību gada noslēgumā – vismaz 75% |
| 3. | Vispārējās vidējās izglītības programmā/-s |  |
| 4. | **Izglītojamo vidējie statistiskie sasniegumi valsts pārbaudes darbos vispārējās pamatizglītības programmas apguves noslēgumā 9.klasē attiecībā pret vidējiem valsts rezultātiem.** | Izglītības programmas noslēgumā valsts pārbaudes darbos izglītojamo snieguma vidējie rezultāti ir augstāki vai atbilst valsts vidējam rādītājam valsts pārbaudes darbos. |
| 5. | **Izglītojamo vidējie statistiskie sasniegumi valsts pārbaudes darbos vidējās izglītības programmas apguves noslēgumā attiecībā pret vidējiem valsts rezultātiem.** |  |
| 6. | **optimālā kursa līmenī** |  |
| 7. | **padziļinātā kursa līmenī** |  |
| 8. | Darbs ar talantīgajiem izglītojamiem un izglītojamo sasniegumi olimpiādēs, konkursos, sacensībās u.tml. | * Izglītojamie piedalās un iegūst godalgotas vietas: * vispārizglītojošu mācību priekšmetu olimpiādēs, konkursos, sacensībās; * individuālo izpildītāju konkursos valsts un starptautiskajā mērogā; * koru, ansambļu un pūtēju orķestru skatēs; * izglītības iestādes kolektīvi (Cantando, 2.-6.klašu zēnu koris, pūtēju orķestris) piedalās XIII Latvijas Skolu jaunatnes dziesmu un deju svētkos 2025.gada vasarā. |
| 9. | Izglītības iestādes vidējās vispārējās izglītības absolventu centralizēto eksāmenu indekss 2024./2025.māc.g. |  |
| 10. | **Izglītības iestādes audzināšanas darbā sasniedzamie rezultāti 2024./2025.māc.g.** | Stiprināt izglītojamo iesaisti Dziesmu svētku tradīciju saglabāšanā un latviešu tautas kultūras vērtību izzināšanā:   * Nodrošināt izglītojamiem iespēju piedalīties skolas muzikālajos kolektīvos (koros, ansambļos, pūtēju orķestrī, tautisko deju kolektīvā). * Iepazīstināt izglītojamos ar dziesmu svētku vēsturi. * Piedalīties dziesmu svētku skatēs. * Organizēt muzikālo kolektīvu koncertus. * Atbalstīt izglītojamo iesaistīšanos dziesmu svētku norises pasākumos. |
| 11. | **Izglītojamo skaits % no kopējo izglītojamo skaita, kuri piedalās konkursos, skatēs, sacensībās** | Vismaz 60 % no izglītojamo skaita \* |
| 12. | **Izglītojamo skaits % no kopējā izglītojamo skaita, kuri iegūst godalgotas vietas sacensībās, skatēs, konkursos u.tml.** | Vismaz 50% no izglītojamo skaita \* |
| 12.1. | Izglītojamo skaits % no kopējā izglītojamo skaita, kuri iegūst godalgotas vietas vietējās izglītības iestādes īstenotajās sacensībās, skatēs, konkursos u.tml. | Vismaz 20% no izglītojamo skaita |
| 12.2. | Izglītojamo skaits % no kopējā izglītojamo skaita, kuri iegūst godalgotas vietas novada sacensībās, skatēs, konkursos u.tml. | Vismaz 50% no izglītojamo skaita \* |
| 12.3. | Izglītojamo skaits % no kopējā izglītojamo skaita, kuri iegūst godalgotas vietas valsts un starptautiskajās sacensībās, skatēs, konkursos u.tml. | 50% no izglītojamo skaita \* |

\*ņemot vērā izglītojamo skaitu Cantando, 2.-6.klašu zēnu korī un pūtēju orķestrī)

1. **Izglītības iestādes vadītāja, izglītības iestādes padomes un izglītojamo pašpārvaldes ieteikumi izglītības iestādes darbības pilnveidei un izglītības/nozaru politikas jautājumos (pēc iestādes vēlmēm)**
   1. Izglītības iestādes vadītāja sniegti ieteikumi izglītības/nozaru politikas jautājumos
   2. Izglītības iestādes padomes ieteikumi izglītības iestādes darbības pilnveidei un/vai izglītības/nozaru politikas jautājumos
   3. Izglītojamo pašpārvaldes ieteikumi izglītības iestādes darbības pilnveidei un/vai izglītības/nozaru politikas jautājumos.

Izglītības iestādes vadītājs

|  |  |  |
| --- | --- | --- |
| (paraksts)\* |  | (vārds, uzvārds) |

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU